L'Educadora Social i especialista en violència de gènere, Marina Marroquí, farà un monòleg davant 300 jóvens a la Casa Municipal de Cultura
19 de maig 2023

![](/media/gtias5d0/sagunto-c.jpg?width=587&height=587)

El 23 de maig el departament de Joventut de l’Ajuntament de Sagunt ha organitzat dos activitats amb l’educadora social i especialista en violència de gènere Marina Marroquí. La primera activitat, de matí, consistix en un taller de prevenció i detecció precoç de la violència de gènere en adolescents. Es tracta d’un monòleg destinat als alumnes de quart de l’ESO de la ciutat i serà en la Casa Municipal de Cultura del Port de Sagunt a les 11 hores.

A la vesprada, en el Casal Jove de Sagunt, davall el títol «_Cuando el destino nos alcance: encuentros para evitar la ceguera_», el departament de Joventut de l'Ajuntament de Sagunt dona continuïtat al projecte de trobada amb pensadors i escriptors amb la idea d'obrir un debat sobre diferents qüestions que ens afecten o afectaran en un futur. Què fer amb el canvi climàtic, el territori, la comunitat, la manera d'organitzar-nos, la importància de la memòria i la història per a encarar el futur, etc.

En esta cinquena cita Marina Marroqui ens presentarà el seu llibre _Eso no es sexo_. Algunes preguntes a les quals el llibre intenta donar respostes són: Com ens afecta el consum massiu de porno? Quins estereotips d'hòmens i dones s’hi presenten? Què t'agrada de veritat a tu? Com pots gaudir lliurement del sexe més enllà del que el porno planteja? Estes són algunes de les preguntes a les quals el llibre intenta donar respostes. Esta activitat està oberta a jóvens, professorat i públic en general, i compta amb places limitades, es pot fer l’inscripció en el següent enllaç: www.notikumi.com

Marina Marroquí és educadora social, especialista en violència de génere i divulgadora i activista. Ha impartit tallers de prevenció i detecció precoç de violència de gènere en adolescents a més de 100.000 jóvens, i ha format a professionals de l'àmbit policial, jurídic, sanitari i educatiu en la detecció i intervenció amb víctimes de violència de gènere.

![](/media/jetnbq5b/marina-c.jpg?width=566.6666666666666&height=850)

*   [](http://www.facebook.com/sharer.php?u=https://aytosagunto.es/va/actualitat/l-educadora-social-i-especialista-en-violencia-de-genere-marina-marroqui-fara-un-monoleg-davant-300-jovens-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-educadora-social-i-especialista-en-violencia-de-genere-marina-marroqui-fara-un-monoleg-davant-300-jovens-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-educadora-social-i-especialista-en-violencia-de-genere-marina-marroqui-fara-un-monoleg-davant-300-jovens-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/l-educadora-social-i-especialista-en-violencia-de-genere-marina-marroqui-fara-un-monoleg-davant-300-jovens-a-la-casa-municipal-de-cultura/)